Diari Oficial de la Generalitat Valenciana


Sumari del DOGV 4680, del 29-01-2004 (2004/424)

Informació pública de l'aprovació del projecte d'urbanització del tram final del carrer de la Mare Teresa de Calcuta.
---------------------------------------------------------------------------------------------------------------------

### Dades del document

Número de DOGV
:   4680

Data del DOGV
:   29-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/424


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'urbanització del tram final del carrer de la Mare Teresa de Calcuta. [2004/F424]
  
El Consell de Gerència, en la sessió del dia 10 de novembre de 2003, va adoptar, entre altres, els acords següents:
  
«2. Projecte d'urbanització del tram final del carrer de la Mare Teresa de Calcuta: aprovació.
  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, tot seguit.
  
El projecte d'urbanització del tram final del carrer de la Mare Teresa de Calcuta es va exposar al públic mitjançant un decret de data 18 d'agost de 2003, i es va inserir un edicte al respecte en el periòdic El Mundo del dia 17 de setembre següent, en el Diari Oficial de la Generalitat Valenciana número 4.595, del 25 del mateix mes, i al tauler d'anuncis municipal.
  
El pressupost global de licitació del projecte puja a la quantitat de 902.937,30 euros.
  
Durant el període expositiu no s'han presentat al·legacions.
  
Pertoca, per tant, l'aprovació del projecte d'urbanització, cosa que és competència del Consell de Gerència, de conformitat amb el que s'establix en l'article 9.B) dels Estatuts de la Gerència, aprovats definitivament pel Ple de l'ajuntament, en la sessió del dia 4 de desembre de 2001, en relació amb el Decret de l'Alcaldia de 10 de gener de 2003.
  
La senyora Sánchez Navarro, en la deliberació de l'assumpte, estima que l'actuació va a suposar una possible agressió a la serra Grossa i que seria preferible portar el carrer fins a l'altre costat. També el senyor Bernal Casal argumenta que li falta informació.
  
La presidenta delegada manifesta que ja va estat exposat al públic el projecte per a al·legacions i que ja no és moment per a formular noves propostes. Al seu torn, el gerent indica que portar el carrer fins a l'altre costat seria impossible, per l'existència d'un important depòsit d'aigua.
  
Com a conseqüència del que s'ha exposat, el Consell de Gerència adopta els següents acords, per majoria [cinc vots a favor (GP), dues abstencions (GS) i un en contra (EU)]:
  
Primer. Aprovar el projecte d'urbanització del tram final del carrer de la Mare Teresa de Calcuta, redactat per encàrrec de l'Ajuntament d'Alacant.
  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.»
  
Es publica per a coneixement general, atés el que s'establix en l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'advertix que, contra l'acte esmentat, que posa fi a la via administrativa, i davant l'òrgan que el va dictar, es pot interposar, per escrit dirigit a l'ajuntament, en el termini d'un mes i amb caràcter potestatiu, un recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats (ambdós terminis) a partir del dia següent al de la publicació d'este edicte en el Butlletí Oficial de la Província d'Alacant.